Alla Kušnira

Alla Kušnira (arī Alla Kušnira-Šteina; ; ; dzimusi , mirusi ) bija Krievijā dzimusi Izraēlas starptautiskā sieviešu lielmeistare šahā (WGM, 1976) un arheoloģe. Trīskārtēja pretendente uz Pasaules sieviešu šaha čempiones nosaukumu (1965, 1969, 1972).

 Šahistes karjera PSRS 
Alla Kušnira bija viena no pasaules spēcīgākajām šahistēm 1960.-70. gados. Viņa trīs reizes zaudēja Pasaules šaha čempiones titulu mačus toreizējai čempionei Nonai Gaprindašvili:
 Rīgā, 1965. gadā, 4,5:8,5 (+3 –7 =3);1965 Gaprindashvili - Kushnir Title Match
 Tbilisi - Maskavā 1969. gadā, 4,5:9,5 (+2 –7 =5);1969 Gaprindashvili - Kushnir Title Match
 Rīgā, 1972. gadā, 7,5:8,5 (+4 –5 =7).
Uzvarējusi PSRS sieviešu čempionātā 1970. gadā. FIDE starptautiskā sieviešu meistare (WIM, 1962) un lielmeistare (WGM, 1976). PSRS Nopelniem bagātā sporta meistare (1972). 1972. gadā PSRS komandu čempionātā Maskavas izlases sastāvā pie 1. sieviešu galdiņa uzrādīja simtprocentīgu rezultātu (8 no 8), dodot lielu ieguldījumu savas komandas kopējā uzvarā.12th Soviet Team Chess Championship: Moscow 1972 Divas reizes (1969, 1972) PSRS izlases sastāvā uzvarējusi Pasaules šaha olimpiādēs, abas reizes parādot labāko rezultātu pie 2. galdiņa.4th Women's Chess Olympiad: Lublin 19695th Women's Chess Olympiad: Skopje 1972

 Šahistes karjera Izraēlā 
1974. gadā Alla Kušnira repatriējās uz Izraēlu. Tā rezultātā viņa bija spiesta izlaist kārtējo Pasaules čempiones nosaukuma ciklu (1973-1975). 1976. gadā Kušnira Izraēlas izlases sastāvā izcīnīja uzvaru Pasaules šaha olimpiādē Haifā, turklāt uzrādot labāko rezultātu pie 1. galdiņa. 1976. gadā Kušnira pārliecinoši startēja jaunā Pasaules čempiones nosaukuma ciklā (1976-1978) un dalīja 1.-2. vietu starpzonu turnīrā ar Jeļenu Ahmilovsku.1976 Roosendaal Interzonal Tournament 1977. gadā viņa veiksmīgi spēlē pretendentu mačos. Ceturtdaļfinālā tika pieveikta Irina Levitina ar 6:3, bet pusfinālā - Jeļena Fataļibekova ar 6,5:3,5. Daudzi jau paredzēja Kušniras ceturto maču ar Gaprindašvili, tomēr 1978. gada janvārī viņa negaidīti zaudēja 17 gadus vecajai Maijai Čiburdanidzei ar 6,5:7,5.1977-78 Candidates Matches Šī neveiksme atstāja lielu ietekmi uz Kušniru, jo pēc tās viņa pārstāja piedalīties nopietnos šaha turnīros, bet 1981. gadā aizgāja no šaha.

 Arheoloģes karjera Izraēlā 
Pēc aiziešanas no šaha nodarbojās ar arheoloģiju. Alla Kušnira bija Telavivas universitātes profesore, Izraēlas numismātikas sabiedrības zinātniskā konsultante, žurnāla «Israel Numismatic Research» (Izraēlas numismātiskie pētījumi) redakcijas kolēģijas locekle. Viņa bija publicējusi virkni zinātnisku darbu.Alla Kushnir-Stein Publications

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (PSRS komandu čempionāti)
  šahista profils vietnē olimpbase.org (PSRS komandu kausi)

Kategorija:1941. gadā dzimušie
Kategorija:2013. gadā mirušie
Kategorija:Izraēlas šahisti
Kategorija:PSRS šahisti
Kategorija:Maskavā dzimušie
Kategorija:Arheologi
Kategorija:PSRS Nopelniem bagātie sporta meistari